Clannad

**«Clannad»** () — ірляндзкі музычны гурт, створаны ў 1970 року ў Гвідары, графства Донігал. Выконваюць музыку на мяжы фольку і фольк-року, традыцыйнай ірляндзкай, кельцкай і нью-эйджу, часта спалучаную з элемэнтамі шырэйшага спэктру  і грыгарыянскіх сьпеваў. Міжнародную вядомасьць «Clannad» атрымаў у 1982 пасьля выданьня альбому «Theme from Harry’s Game», стаўшыся самым пасьпяховым гуртом у жанры кельцкае музыкі. Яны працягнулі пракладаць масткі паміж традыцыйнай кельцкай і поп-музыкай у такіх альбомах 1980-х і 1990-х, як «Macalla» і «Anam». Звычайна іхнія альбомы складаюцца з традыцыйных гельскіх балядаў, сьпеваў нью-эйджу зь фірмовым гарманічным вакалам, нясьпешнымі інструмэнтальнымі мэлёдыямі на гармоніцы і частымі ўзвышанымі папсовымі нумарамі. Падчас сусьветных тураў гурт займеў прыхільнікаў у кожнай частцы сьвету. Запісваліся на шасьці розных мовах, продажы пераўзышлі 15-мільённую адзнаку. Таксама «Clannad» называюць гуртом, што ўпершыню вывеў ірляндзкую традыцыйную музыку й ірляндзкую мову на сусьветную сцэну і праклаў шлях іншым ірляндзкім выканаўцам. Гурт — уладальнік шматлікіх музычных прэміяў, сярод якіх Грэмі, прэміі BAFTA, Айвара Навэла і Billboard.

У склад гурту «Clannad» уваходзяць чальцы сям’і Брэнан — браты і сёстры Моя (), Кіяран (), Пол (, сышоў у 1990, у 2011 вярнуўся) і іхнія дзядзі-блізьняты Ноэль () і Падрэг Дуганы (). Іхняя сястра/пляменьніца Энія () сышла з гурту ў 1981 року дзеля сольнай кар’еры. Празь дзесяць гадоў пасьля «ўзятага перапынку» пяць першапачатковых чальцоў «Clannad» ізноў выйшлі на сцэну на фэсьце «Celtic Connections» у лютым 2007 у Глазга (Шатляндыя). У 2008 Моя, Кіяран, Ноэль і Падрэг зьдзейсьнілі першы за 10 гадоў тур па Вялікабрытаніі. У верасьні 2013 пасьля 15-гадовага перапынку выйшаў іхні чарговы альбом «Nádúr».

## Дыскаграфія

### Студыйныя альбомы
* 1973: «Clannad»
* 1975: «Clannad 2»
* 1976: «Dúlamán»
* 1980: «Crann Ull»

* 1981: «Fuaim»
* 1983: «Magical Ring»
* 1984: «Legend»
* 1985: «Macalla»
* 1987: «Sirius»
* 1989: «Atlantic Realm»
* 1989: «The Angel and the Soldier Boy»
* 1990: «Anam»

* 1993: «Banba»
* 1996: «Lore»
* 1998: «Landmarks»

* 2013: «Nádúr»

### Канцэртныя альбомы
* 1979: «Clannad in Concert»

* 2005: «»

* 2012: «»

## Відэаграфія
* 1989&nbsp;— «Past Present»
* 2012&nbsp;— «»

## Бібліяіграфія
* 1989: «Past Present»
Ноты для «Past Present»
* 1991: «A Woman’s Voice»
Эдзі Роўлі ў гутарцы з Маір Брэнан
* 2000: «», Маір Брэнан
часам завецца «God of Peace»
* 2001: «The Other Side of the Rainbow», Маір Брэнан з Анджэлай Літл
Пазьнейшы падзагаловак: «Аўтабіяграфія голасу „Clannad“»
* 2008: «Moments In a Lifetime», Ноэль Дуган
Апісаньне шляху «Clannad» як гурту

## Узнагароды
# 1982: Прэмія Айвара Навэла ў намінацыі «найлепшы саўндтрэк» за песьню «Theme From Harry’s Game»
# 1984: прэмія Брытанскай акадэміі ў намінацыі «найлепшая тэлевізыйная музыка» за музыку для «Робіна з Шэрвуду»
# 1992: прэмія Billboard у намінацыі «Песьня году сусьветнае музыкі» за «Rí na Cruinne»
# 1999: прэмія Грэмі ў намінацыі «Найлепшы нью-эйдж-альбом» за «Landmarks»
# 2007: прэмія Мэтэор за агульны ўнёсак
# 2014: фольк-прэмія BBC Radio 2 за агульны ўнёсак

## Крыніцы

## Вонкавыя спасылкі
* Афіцыйная бачына


Катэгорыя:Кельцкая рок-музыка
Катэгорыя:Кельцкі ф’южэн
Катэгорыя:Кельцкія музычныя гурты
Катэгорыя:Гвідар
Катэгорыя:Ляўрэаты прэміі «Грэмі»
Катэгорыя:Ляўрэаты прэміі Айвара Навэла
Катэгорыя:Ляўрэаты прэміі BAFTA
Катэгорыя:Ірляндзкія фолк-гурты
Катэгорыя:Музычныя гурты, якія зьявіліся ў 1970 годзе‎
Катэгорыя:Фолк-рок гурты
Катэгорыя:Музычныя дынастыі